EkBass/fiwiki-20250220-pages-articles huggingface dataset:
Brit Awards

Brit Awards on Britannian ääniteteollisuuden vuosittainen populaarimusiikin palkintogaala. Palkinnot jaettiin ensimmäisen kerran vuonna 1977, ja vuodesta 1982 alkaen ne on jaettu vuosittain. Ensimmäisenä vuonna The Beatles sai kolme palkintoa. Vuonna 1995 Blur sai peräti neljä palkintoa, mikä on ollut suurin yksittäisen esittäjän tai yhtyeen kerralla saama palkintomäärä. Suurin kokonaispalkintomäärä on Robbie Williamsilla, joka on palkittu 11 kertaa (17 kertaa, jos mukaan otetaan hänen yhtyeensä Take Thatin saamat palkinnot). == Eniten palkintoja saaneet ehdokkaat vuosittain == * 1977 – The Beatles (3 palkintoa) * 1983 – Paul McCartney (2 palkintoa) * 1984 – Culture Club (2 palkintoa) * 1985 – Prince (2 palkintoa) * 1986 – Eurythmics, Dire Straits (2 palkintoa) * 1987 – Peter Gabriel (2 palkintoa) * 1989 – Phil Collins, Michael Jackson, Fairground Attraction ja Tracy Chapman (2 palkintoa) * 1990 – Neneh Cherry, Phil Collins ja Fine Young Cannibals (2 palkintoa) * 1991 – kukaan ei voittanut useampaa kuin yhden palkinnon * 1992 – Seal (3 palkintoa) * 1993 – Annie Lennox ja Simply Red (2 palkintoa) * 1994 – Björk, Take That ja Stereo MCs (2 palkintoa) * 1995 – Blur (4 palkintoa) * 1996 – Oasis (3 palkintoa) * 1997 – Spice Girls ja Manic Street Preachers (2 palkintoa) * 1998 – The Verve (3 palkintoa) * 1999 – Robbie Williams (3 palkintoa) * 2000 – Macy Gray, Travis ja Robbie Williams (2 palkintoa) * 2001 – Robbie Williams (3 palkintoa) * 2002 – Dido ja Kylie Minogue (2 palkintoa) * 2003 – Coldplay ja Ms. Dynamite (2 palkintoa) * 2004 – The Darkness (3 palkintoa) * 2005 – Scissor Sisters (3 palkintoa) * 2006 – Kaiser Chiefs (3 palkintoa) * 2007 – Amy Winehouse, Arctic Monkeys ja The Killers (2 palkintoa) * 2008 – Arctic Monkeys, Foo Fighters ja Take That (2 palkintoa) * 2009 – Duffy (3 palkintoa) * 2010 – Lady Gaga (3 palkintoa) * 2011 – Arcade Fire ja Tinie Tempah (2 palkintoa) * 2012 – Adele ja Ed Sheeran (2 palkintoa) * 2013 – Ben Howard (2 palkintoa) * 2014 – One Direction ja Arctic Monkeys (2 palkintoa) * 2015 – Ed Sheeran ja Sam Smith (2 palkintoa) * 2016 – Adele (4 palkintoa) == Palkintokategorioita == :* Paras brittiläinen naisartisti (British Female Solo Artist) :* Paras brittiläinen miesartisti (British Male Solo Artist) :* Paras brittiläinen tulokas/läpimurto (British Breakthrough Act) :* Paras brittiläinen yhtye (British Group) :* Kansainvälinen menestys (BRITs Global Success) :* Kriitikoiden valinta (Critics' Choice) :* Paras brittiläinen tuottaja (British Producer of the Year) :* Vuoden paras brittiläinen single (British Single of the Year) :* Paras brittiläinen albumi (British Album of the Year) :* Kansainvälinen naisartisti (International Female Solo Artist) :* Kansainvälinen miesartisti (International Male Solo Artist) :* Kansainvälinen yhtye (International Group) == Lähteet == == Aiheesta muualla == *Virallinen sivu Luokka:Brit Awards
Ocean’s Twelve

Ocean’s Twelve on vuonna 2004 ensi-iltansa saanut yhdysvaltalainen rikoskomediaelokuva, jonka on ohjannut Steven Soderbergh. Elokuva on jatko-osa elokuvalle Ocean’s Eleven – korkeat panokset. == Juoni == Edellisessä osassa rikollisjoukko on huiputtanut itselleen muhkean omaisuuden Las Vegasin kasinoista. Kolmen kasinon omistaja vaatii rahojaan takaisin, ja Danny Oceanin johtama kopla päättää hankkia rahat Euroopasta entistä suuremmalla huiputuksella. Roomassa on esillä Fabergén pääsiäismuna, jota joukkio lähtee tavoittelemaan.Ocean’s Twelve Rotten Tomatoes == Rooleissa == == Lähteet == Luokka:Vuoden 2004 yhdysvaltalaiset elokuvat‎ Luokka:Yhdysvaltalaiset rikoselokuvat Luokka:Yhdysvaltalaiset komediaelokuvat Luokka:Steven Soderberghin ohjaamat elokuvat Luokka:Warner Brosin elokuvat
Keltavatsanäpsyt

Keltavatsanäpsyt (Todirostrum) on napsijoiden heimoon kuuluva lintusuku. Sukuun kuuluu 7 lajia. == Keltavatsanäpsyihin (Todirostrum) kuuluvia lajeja == * Harmaapäänäpsy (Todirostrum poliocephalum) * Keltakulmanäpsy (Todirostrum chrysocrotaphum) * Lyhytpyrstönäpsy (Todirostrum viridanum) * Mustapäänäpsy (Todirostrum nigriceps) * Nokinäpsy (Todirostrum cinereum) * Täplärintanäpsy (Todirostrum pictum) * Viirurintanäpsy (Todirostrum maculatum) ==Lähteet== == Aiheesta muualla == *ITIS: Todirostrum Luokka:Napsijat
Bureau of Indian Affairs

Bureau of Indian Affairs (, lyh. BIA) on Yhdysvaltain sisäministeriön alainen virasto, joka vastaa Yhdysvaltain alkuperäisväestön maiden hallinnoinnista ja hoidosta. Virasto ei edusta Havaijin alkuperäisväestöä, koska Yhdysvaltain liittovaltio ei ole tunnustanut näitä alkuperäisväestöksi. == Historia == Bureau of Indian Affairs perustettiin 11. maaliskuuta 1824, joten se on sisäministeriön vanhin virasto. Ennen virallista perustamistaan Yhdysvaltojen hallinnon alaisuudessa oli ollut jo alusta alkaen jokin toimielin, jonka vastuulla olivat Amerikan alkuperäisväestö ja sen kanssa vuorovaikutuksessa oleminen. Vuonna 1775 toisen mannermaakongressin aikana perustettiin ns. intiaanilautakunta. BIA:n alkuperäinen tehtävä oli koordinoida kauppaa Yhdysvaltojen ja alkuperäiskansojen välillä. Yhdysvaltain presidentti nimitti viraston kautta myös suurlähettiläitä alkuperäiskansojen keskuuteen. Nykyisen nimensä virasto sai vuonna 1947. == Toiminta ja organisaatio == Viraston alaisuudessa on alueita 222 577 neliökilometrin verran. Lisäksi virasto antaa opetusta noin 42 000 intiaanille, ja tuottaa palveluita yhteensä 1,9 miljoonalle intiaanille ja Alaskan alkuperäiskansojen edustajalle. Maassa on kaikkiaan 574 rekisteröityä alkuperäisheimoa. Lisäksi virasto toi mii edelleen tärkeimpänä linkkinä alkuperäisväestön ja liittovaltion välillä. BIA työllistää nykyään noin 10 000 ihmistä. Viraston johtajana on syyskuusta 2021 lähtien toiminut apulaisministeri Bryan Newland. == Lähteet == == Aiheesta muualla == Luokka:Yhdysvaltain sisäministeriö Luokka:Yhdysvaltain alkuperäiskansat Luokka:Yhdysvaltain valtion virastot
Henry Hastings Sibley

Henry Hastings Sibley (20. helmikuuta 1811 Detroit, Michigan, Yhdysvallat – 18. helmikuuta 1891 Saint Paul, Minnesota, Yhdysvallat) oli Yhdysvaltojen Minnesotan osavaltion ensimmäinen kuvernööri. Hän aloitti poliittisen uransa 1838, kun hänet nimitettiin rauhantuomariksi Iowan terriotorion Mississippin länsipuolisille osille. Hänet valittiin kongressiin Wisconsinin territorion edustajaksi, ja hän osallistui Yhdysvaltojen 30., 31. ja 32 kongressiin vuosina 1849-1853. Hän edusti demokraatteja Minnesotan osavaltion perustuslakia säätäneessä konventissa. Sen päätteeksi Sibley tuli valituksi vastamuodostetun osavaltion kuvernööriksi, ja toimi tässä virassa 24. toukokuuta 1858–2. tammikuuta 1860. Vuonna 1862 dakotasodassa Sibley palveli everstinä, ja jatkoi menestyksekästä sotilasuraansa vuoteen 1866 asti. Sotilasuransa jälkeen hän astui liike-elämän palvelukseen ja toimi monien merkittävien yhtymien hallintoneuvostoissa. == Lähteet == Luokka:Minnesotan kuvernöörit Luokka:Vuonna 1811 syntyneet Luokka:Vuonna 1891 kuolleet Luokka:Yhdysvaltalaiset demokraattipoliitikot
John Disley

John Disley (20. marraskuuta 1928 Corris, Wales – 8. helmikuuta 2016) oli brittiläinen estejuoksija ja olympiamitalisti. Disley saavutti 3 000 metrin estejuoksussa olympiapronssia Helsingissä 1952 ajalla 8.51,8. Neljä vuotta myöhemmin Melbournen olympialaisissa hän sijoittui kuudenneksi ajalla 8.44,6. Euroopan mestaruuskilpailuissa hän ei onnistunut: hän sijoittui Brysselissä 1950 13:nneksi ja Bernissä 1954 kymmenenneksi. Disley oli mukana perustamassa Lontoon maratonia, ja hän kuului myös maansa suunnistuksen pioneereihin muun muassa osallistumalla itse EM-kilpailuihin ja innoittamalla maan kansallisen suunnistusliiton perustamista. Disleyn vaimo Sylvia Cheeseman voitti myös olympiamitalin Helsingistä 1952, ja pariskunnalla oli kaksi tytärtä. ==Lähteet== * * * John Disley Bio, Stats and Results Olympics at Sports- Reference.com ===Viitteet=== Luokka:Brittiläiset estejuoksijat Luokka:Brittiläiset olympiamitalistit Luokka:Brittiläiset suunnistajat Luokka:Vuonna 1928 syntyneet Luokka:Vuonna 2016 kuolleet
Vladimir Kazantsev

Vladimir Kazantsev (6. tammikuuta 1923 – 22. marraskuuta 2007) oli neuvostoliittolainen estejuoksija ja olympiamitalisti. Kazantsev alitti 3 000 metrin estejuoksussa kaikkien aikojen kolmantena juoksijana yhdeksän minuutin rajan vuonna 1951. Hän saavutti olympiahopeaa Helsingissä 1952 ajalla 8.51,6. Hän taisteli viimeiselle vesiesteelle saakka voitosta Yhdysvaltain Horace Ashenfelterin kanssa mutta väsähti pahasti lopussa ja hävisi amerikkalaiselle 6,2 sekunnilla. ==Lähteet== * * Luokka:Neuvostoliittolaiset estejuoksijat Luokka:Neuvostoliittolaiset olympiamitalistit Luokka:Vuonna 1923 syntyneet Luokka:Vuonna 2007 kuolleet
Sverre Sigurdinpoika

Sverre Sigurdinpoika (muinaisnorjaksi Sverrir Sigurðarson, n. 1149 – 9. maaliskuuta 1202) oli Norjan kuningas 1184–1202. Hän oli naimisissa Ruotsin kuninkaan Eerik Pyhän tyttären Margaretan kanssa. Sverre Sigurdinpoikaa pidetään yhtenä Norjan historian merkittävimmistä hallitsijoista. Hän saapui Färsaarilta Norjaan vuonna 1174 väittäen olevansa Sigurd II Munnin poika. Sverre nousi Birkebeinit-kapinaliikkeen johtohahmoksi ja taisteli vallasta kuningas Maunu Erlinginpoikaa vastaan. Sverre julistettiin Trondheimin kuninkaaksi, ja vuonna 1179 hän löi Maunun joukot. Sverren ja Maunun kamppailu päättyi Fimreiten taisteluun vuonna 1184, jossa Maunu sai surmansa. Sverrestä tuli tämän jälkeen koko Norjan kuningas. Sverren pyrkimys saada määrätä piispojen valinnasta ja vaatimus arkkipiispan asejoukkojen supistuksesta johtivat välirikkoon kirkon kanssa. Arkkipiispa Erik Ivarsson kieltäytyi kruunaamasta Sverreä ja pakeni Tanskaan useiden piispojen kanssa. Välirikko johti lopulta siihen, että paavi Innocentius III asetti Sverren kirkonkiroukseen. Sverre joutui loppuvuotensa taistelemaan kirkkoa tukevia kapinallisia vastaan. Oslon piispa Nikolas Arnesson ja arkkipiispa Eirik Ivarsson yhdistivät voimansa ja palasivat Norjaan vahvan laivaston mukana. Kapinalliset saivat haltuunsa suurimman osan Norjan itäosista, mutta Sverreä he eivät saaneet kukistettua. Sisällissota jatkui Sverren kuoleman jälkeen, ja vasta hänen poikansa Haakon teki rauhan kirkon kanssa. == Lähteet == Luokka:Norjan kuninkaat Luokka:Kapinajohtajat Luokka:1140-luvulla syntyneet Luokka:Vuonna 1202 kuolleet
Matti Sihvonen

Kalevi Matti Sihvonen (3. elokuuta 1932 Sortavalan maalaiskunta – 29. elokuuta 2022 Kuopio) oli Kuopion hiippakunnan piispa 1984–1996. Sihvonen vihittiin papiksi 1958 Kuopiossa ja hän väitteli tohtoriksi vuonna 1980 uusluterilaisen Wilhelm Löhen kirkkokäsityksestä. Sihvonen kutsuttiin piispaksi Kirkon koulutuskeskuksen johtajan tehtävästä. == Teoksia == * * * * * * * * * * * == Lähteet == * Kuopion hiippakunta – Matti Sihvonen 1984–1996 ===Viitteet=== Luokka:Kuopion piispat Luokka:Vuonna 1932 syntyneet Luokka:Vuonna 2022 kuolleet
Aleksandr Anufrijev

Aleksandr Anufrijev (1. kesäkuuta 1926 – 26. syyskuuta 1966)Aleksandr Anufriyev Sports Reference LLC. oli neuvostoliittolainen kestävyysjuoksija ja olympiamitalisti. Anufrijev saavutti 10 000 metrin juoksussa olympiapronssia Helsingissä 1952 ajalla 29.48,2. Bernin EM-kilpailuissa 1954 hän sijoittui samalla matkalla kahdeksanneksi ajalla 30.19,4. == Lähteet == * * ===Viitteet=== Luokka:Neuvostoliittolaiset kestävyysjuoksijat Luokka:Neuvostoliittolaiset olympiamitalistit Luokka:Vuonna 1926 syntyneet Luokka:Vuonna 1966 kuolleet
Bruno Junk

Bruno Junk (27. syyskuuta 1929 – 22. syyskuuta 1995) oli Neuvostoliittoa edustanut virolainen kilpakävelijä ja olympiamitalisti. Junk saavutti 10 000 metrin kävelyssä olympiapronssia Helsingissä 1952 ajalla 45.41,0. Neljä vuotta myöhemmin Melbournen 1956 olympialaisissa laji oli vaihtunut 20 kilometrin kävelyksi ja Junk saavutti jälleen pronssia ajalla 1.32.12,0. ==Lähteet== * Luokka:Neuvostoliittolaiset kävelijät Luokka:Virolaiset kävelijät Luokka:Neuvostoliittolaiset olympiamitalistit Luokka:Virolaiset olympiamitalistit Luokka:Vuonna 1929 syntyneet Luokka:Vuonna 1995 kuolleet
Marine on St. Croix

Marine on St. Croix on 602 asukkaan kaupunki Minnesotan osavaltiossa, Yhdysvalloissa. Se sijaitsee Washingtonin piirikunnassa. Pinta-alaltaan kaupunki on 10,8 neliökilometriä. Kaupunki sijaitsee St. Croix -joen varrella. Se perustettiin vuonna 1839. Kaupungissa oli Marine Millin sahalaitos, joka oli ensimmäinen kaupallinen saha St Croixin varrella. Se on nykyään Yhdysvaltain historiallisten nähtävyyksien luettelossa. Saha sijaitsee vuonna 1888 rakennetun kokoushuoneen takana. Se on osavaltion vanhin edelleen toiminnassa oleva hallinnollinen rakennus. == Lähteet == Luokka:Minnesotan kaupungit
Josef Doležal

Josef Doležal (12. joulukuuta 1920 – 28. tammikuuta 1999) oli tšekkoslovakialainen kilpakävelijä ja olympiamitalisti. Doležal hylättiin vuonna 1946 Oslon EM-kilpailujen 50 kilometrin kävelyssä. Neljä vuotta myöhemmin Brysselin EM-kilpailuissa hän sijoittui samalla matkalla neljänneksi ajalla 4.55.49. Helsingin 1952 olympialaisissa hän saavutti 50 kilometrillä hopeaa ajalla 4.30.17,8. Bernin EM-kilpailuissa 1954 hän voitti kultaa 10 000 metrin kävelyssä ajalla 45.01,8 ja saavutti hopeaa 50 kilometrillä ajalla 4.25.07,2. Doležal käveli eri matkoilla useita maailmanennätyksiä. Hänen viimeisimmät maailmanennätyksensä eri matkoilla olivat 20 000 metrin ratakävelyssä 1.30.26,4 (1. marraskuuta 1953, myös 15 kilometrin väliaika 1.07.54 oli uusi maailmanennätys), kahden tunnin ratakävelyssä 25 701 metriä (toukokuussa 1955), 30 000 metrin ratakävelyssä 2.21.38,6 (lokakuussa 1952), 20 kilometrin maantiekävelyssä 1.30.00 (heinäkuussa 1956) sekä 50 kilometrin maantiekävelyssä 4.16.06 (syyskuussa 1954). ==Lähteet== * * * ===Viitteet=== Luokka:Tšekkoslovakialaiset kävelijät Luokka:Tšekkoslovakialaiset olympiamitalistit Luokka:Vuonna 1920 syntyneet Luokka:Vuonna 1999 kuolleet
Miguel de las Cuevas

Miguel Ángel de las Cuevas Barberá, yleensä vain Miguel, (s. 19. kesäkuuta 1986 Alicante, Espanja) on espanjalainen jalkapalloilija. Hän edustaa Espanjan pääsarjassa pelaavaa Osasunaa ja on pelipaikaltaan hyökkäävä keskikenttäpelaaja. == Ura == Miguel aloitti ammattilaisuransa Espanjan kolmanneksi korkeimmalla sarjatasolla Segunda División B:ssä pelanneessta Hérculesista. Kaudeksi 2006-2007, hän siirtyi Atlético Madridin riveihin. Ensimmäisenä kautenaan Atléticossa Miguel loukkaantui ennen sarjan alkua käydyssä harjoitusottelussa ja joutui olemaan sivussa nilkkavamman takia yli vuoden. 17\. joulukuuta 2007, Miguel teki viimein ensiesiintymisensä Atléticossa Copa del Reyn ottelussa Granada 74:sta vastaan. Hän siirtyi nykyiseen seuraansa nelivuotisella sopimuksella kesäkuussa 2009.Atlético de Madrid transfers Miguel de las Cuevas to Sporting de Gijón clubatleticomadrid.com. (Luettu 26. kesäkuuta 2009) == Lähteet == == Aiheesta muualla == *Miguelin tilastot LFP:n sivustolla Luokka:Espanjalaiset jalkapalloilijat Luokka:Vuonna 1986 syntyneet Luokka:Elävät henkilöt
Skorpionit (puolisotilaallinen järjestö)

Skorpionit oli Bosnian serbeistä muodostettu vapaaehtoinen siviilikaarti, joka aktiivisin kausi sijoittui Bosnian sotaan 1992-1995. Kaarti sai nimensä Tšekkoslovakiassa kehitetystä Škorpion-konepistoolista.Dictionary of Genocide s. 390 Skorpionit aloittivat toimintansa kroatialaisen Vukovarin kaupungin piirityksen aikoihin syksyllä 1991. Vastaavanlaisia ryhmiä syntyi tuolloin yhtenään. Serbiarmeijan viralliset johtajat palkkasivat näitä puolisotilaallisia osastoja kylvämään terroria siviiliväestön keskuudessa. Skorpioneja johtivat kaksi veljestä: Slobodan "Boca" Medic ja Aleksandr “Gulja” Medic. Ryhmä koostui aluksi lähinnä kroatialaisista etnisistä serbeistä. Skorpionit liikkuivat laajalti sodan aikana. Ne toimivat aluksi Kroatiassa, sitten läntisessä Bosniassa ja lopuksi itäisessä Bosniassa, jossa skorpionit osallistuivat Srebrenican joukkomurhaan, jossa murhattiin noin 7000-8000 muslimilasta, nuorta ja aikuista heinäkuussa 1995. Skorpionit olivat mukana joukkomurhissa ja sotarikoksissa vielä Kosovossa 1999, mutta vuosituhannen vaihteeseen mennessä ryhmä oli kuihtunut olemattomaksi ja lakkautettiin. Belgradin humanitäärisen oikeuskeskuksen johtaja Natasa Kandic julkaisi keväällä 2005 videonauhan, jossa näkyi skorpioneiden jäseniä teloittamassa musliminuorukaisia Srebrenicassa. Kun video näytettiin Serbian televisiossa, useita skorpionien entisiä jäseniä pidätettiin sotarikoksista epäiltynä heti lähetyksen jälkeen. Seuranneessa oikeudenkäynnissä viisi entistä skorpionia tuomittiin eri pituisiin vankeusrangaistuksiin. Ryhmän johtajat, Medicin veljekset, saivat molemmat 20 vuoden vankilatuomion.Serbia sentences its Scorpions Luettu 19.11.2008 ==Lähteet== * ===Viitteet=== == Aiheesta muualla == * Dejan Anastasjevic: Scorpions' Trail * Srebrenica 1995-2005 sivu sisältää myös tallenteen uutislähetyksestä, jossa on pätkiä skorpionien teloitusvideosta. Luokka:Bosnian sota Luokka:Puolisotilaalliset järjestöt
Räjäytyskuva

Räjäytyskuva on kaavio, joka esittää esineen osat lievästi erotettuina irrallaan toisistaan. Kuva selkeyttää katsojalle esineen, kuten koneen, rakenteen sekä kappaleiden järjestyksen. Räjäytyskuva voidaan esittää monista perspektiiveistä riippuen kuvattavasta kohteesta. Räjäytyskuvia esitetään muun muassa koneiden käyttöoppaissa, joissa erilliset osat on usein nimetty ja numeroitu. Kuvissa voidaan esittää myös lisäinformaatiota esimerkiksi kappaleiden liitäntäjärjestyksestä. Eräänlaisia räjäytyskuvia voidaan muodostaa graafisena tehokeinona myös tavanomaisista kaavioista, kuten ympyrädiagrammista. Luokka:Diagrammit Luokka:Tekninen piirtäminen ru:Сборочный чертёж
Kalteriluola-ahven

Kalteriluola-ahven (Neolamprologus sexfasciatus) on afrikkalaisen Tanganjikajärven eteläosissa endeemisenä elävä kirjoahvenlaji. Lajia pidetään myös akvaariokalana Luettu 19.11.2008. == Koko ja ulkonäkö == Kalteriluola- ahvenkoiras voi saavuttaa 15 cm pituuden. Naaras jää hieman tätä pienikokoisemmaksi. Pohjaväriltään kala on valkoinen ja suomupeitteessä on kuusi mustaa pystyraitaa, joista se on saanut tieteellisen lajinimensäkin. Kalteriluola-ahvenen evät ovat vaaleat. == Vesiolot ja ravinto == Kalteriluola-ahvenet viihtyvät parhaiten vedessä, jonka lämpötila on noin 23–26 °C.. Ravintonaan laji käyttää nilviäisiä, joiden kuoret se murskaa suuhunsa kehittyneillä luuosilla. Tämän uskotaan olevan seurausta siitä, että kalteriluola-ahvenet eivät ole kyenneet kilpailemaan madoista isosilmäluola- ahvenen (Neolamprologus toae) kanssa == Katso myös == * Tanganjikajärven biotooppiakvaario == Lähteet == Luokka:Kirjoahvenet Luokka:Akvaariokalat
Robert W. Morgan

Robert W. Morgan (1937reelradio.com: The Robert W. Morgan Bossography: Page 1 - 22\. toukokuuta 1998) oli yhdysvaltalainen radiopersoona, joka vaikutti suurimman osan urastaan Los Angelesissa.Radio Hall of Fame: Robert W. Morgan Morganilla on tähti Hollywood Walk of Famella ja hänet nimettiin Radio Hall of Fameen vuonna 1999. Lisäksi Billboard-lehti valitsi hänet kaksi kertaa vuoden radiopersoonaksi. ==Lähteet== Luokka:Yhdysvaltalaiset radiotoimittajat Luokka:Radio Hall of Fame Luokka:Hollywood Walk of Fame Luokka:Vuonna 1937 syntyneet Luokka:Vuonna 1998 kuolleet
Ticket to Ride

Ticket to Ride on The Beatlesin kappale yhtyeen vuonna 1965 julkaistulta albumilta Help!. Sen on säveltänyt ja sanoittanut suurimmalta osin John Lennon, mutta tekijäksi on merkitty perinteisesti myös Paul McCartney. Kappale on julkaistu myös singlenä vuonna 1965 B-puolenaan "Yes It Is". == Lähteet == Luokka:The Beatlesin kappaleet Luokka:Vuoden 1965 kappaleet Luokka:Britannian singlelistan ykköset Luokka:Billboard Hot 100 -listan ykköset
Carrie Steinseifer

Carolyn (Carrie) Lynne Steinseifer () on entinen yhdysvaltalainen uimari ja olympiavoittaja. Hän voitti Los Angelesin kesäolympialaisissa ollessaan vasta 16-vuotias kultaa 100 metrin vapauinnissa ja 4 × 100 metrin vapaauintiviestissä. Uintihistorialliseksi 100 metrin vapaauinnin voiton tekee se, että ensimmäistä kertaa voitto jaettiin kahden uimarin kesken. Steinseifer ja hänen huonetoverinsa Nancy Hogshead uivat täsmälleen saman ajan, 55,92. Steinseifer jatkoi uraansa vielä vuoteen 1987, jolloin hän voitti vielä Pan- Amerikan kisoissa kultaa 4 × 100 metrin vapaauintiviestissä. Steinseifer on 167 cm pitkä ja painoi aktiiviurallaan 57 kg. Steinseifer valittiin vuonna 1999 kansainväliseen uinnin Hall of Fameen. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1968 syntyneet Luokka:Elävät henkilöt
Nurmeksen Joulumusiikki

Nurmeksen Joulumusiikki on vuodesta 1993 järjestetty joulumusiikkitapahtuma Nurmeksessa. Se on muodostunut marraskuussa alkavaksi juhlakaudeksi, johon kuuluu konsertteja ja tapahtumia. Tapahtuman pyrkimyksenä on tarjota mahdollisuus uusien joululaulujen syntymiseen ja esilletuloon. Lisäksi Nurmeksen Joulumusiikki vaalii Suomen joululauluperinnettä esittämällä ja tallentamalla joululauluja eri aikakausilta. Vuonna 1997 Nurmes julistautui viralliseksi joululaulukaupungiksi ja vuonna 2009 koko Euroopan joululaulukaupungiksi. Tapahtuman ensimmäinen taiteellinen johtaja oli Jouni Pirinen (1993–2010) ja toinen oopperalaulaja Jussi Merikanto (2011–). == Hyvän Joulun toivotus Suomen lapsille == Alakoululaiset ovat kokoontuneet laulamaan Hyvän joulun toivotuksen Suomen lapsille vuodesta 2004 alkaen. Vuoden 2017 tilaisuuteen tilattiin joululauluista Näppäri-sovitukset. ==Kilpailut== Nurmeksen Joulumusiikki on järjestänyt kolme kansallista joululaulujen sävellyskilpailua. Vuoden 1994 valtakunnalliseen kilpailuun saapui 201 uutta joululaulua. Vuonna 1999 järjestetty sävellyskilpailu Joululaulu 2000 -kilpailu keräsi 550 lauluehdotusta. Vuonna 2004 julistettiin P. J. Hannikaisen nimeä kantaneen sävellyskilpailun tulokset. ==Joululauluarkisto== Nurmeksen Joulumusiikki vastaanotti vuonna 1998 Tuomas Piirosen 3550 joululaulua käsittävän joululaulukokoelman. Piirosen kokoelma liitettynä Nurmeksen kolmen valtakunnallisen sävellyskilpailun lauluihin muodostaa yli 4700 laulua käsittävän Nurmeksen Joululauluarkiston. Arkisto on vapaasti käytettävissä kaupunginkirjastossa. Tietokannasta uusijoululaulu.fi löytyy myös uusia joululauluja sähköisessä muodossa. ==Aiheesta muualla== *www.nurmeksenjoulumusiikki.fi *Vuoden 2017 Hyvän Joulun toivotus: https://www.youtube.com/watch?v=RhIBkxGkAX8 Luokka:Nurmes Luokka:Joulumusiikki Suomessa Luokka:Musiikkitapahtumat Suomessa
Ukrainan naisten jalkapallomaajoukkue

Ukrainan naisten jalkapallomaajoukkue edustaa Ukrainaa naisten jalkapallon kansainvälisissä otteluissa. Ukraina selviytyi ensimmäistä kertaa arvoturnaukseen, kun se voitti Slovenian vuoden 2009 Euroopan- mestaruuskilpailujen jatkokarsinnassa lokakuussa 2008. Lopputurnauksessa se hävisi Alankomaille maalein 0–2 ja Tanskalle maalein 1–2 sekä voitti Suomen maalein 1–0 eikä selviytynyt alkulohkostaan jatkoon. Maajoukkuetta valmentaa Anatoli Kutsev. == Arvokisat == === Maailmanmestaruuskilpailut === * 1995 – Ei selviytynyt karsinnoista * 1999 – Ei selviytynyt karsinnoista * 2003 – Ei selviytynyt karsinnoista * 2007 – Ei selviytynyt karsinnoista * 2011 – Ei selviytynyt karsinnoista * 2015 – Ei selviytynyt karsinnoista * 2019 – Ei selviytynyt karsinnoista === Euroopan-mestaruuskilpailut === * 1995 – Ei selviytynyt karsinnoista * 1997 – Ei selviytynyt karsinnoista * 2001 – Ei selviytynyt karsinnoista * 2005 – Ei selviytynyt karsinnoista * 2009 – Alkulohko * 2013 – Ei selviytynyt karsinnoista == Lähteet == * RSSSF: Naisten arvokisat === Viitteet === Luokka:Naisten jalkapallomaajoukkueet Luokka:Ukrainan jalkapallo
Porokylä

Porokylä on Nurmeksen kaupungin toinen keskus, joka kuuluu Nurmeksen keskustaajamaan. Se sai nimensä 20. heinäkuuta 1891 sattuneen suurpalon seurauksena. Silloin iso osa silloista kirkonkylää niin sanotusti "paloi poroksi". Porokylä oli vuodenvaihteessa 1972–1973 Nurmekseen (joka oli silloin kauppala) liitetyn Nurmeksen maalaiskunnan keskustaajama. Vuoden 1974 alussa Nurmeksesta tuli kaupunki. Taajamassa toimii Porokylän koulu, jossa annetaan opetusta luokka-asteille 1–6. == Lähteet == Luokka:Nurmeksen kylät Luokka:Pohjois-Karjalan maakunnan entiset taajamat Luokka:Suomen entiset kuntakeskukset
Tekninen mittajärjestelmä

Tekninen mittajärjestelmä oli useilla teknisillä aloilla 1800-luvulta 1970-luvulle saakka käytössä ollut, metrijärjestelmään pohjautuva mittajärjestelmä. Se erosi sekä nykyisestä SI-järjestelmästä että fysiikassa samaan aikaan käytetystä cgs-järjestelmästä oleellisimmin siten, että siinä kilogrammaa ei käsitetty massan vaan voiman yksiköksi. Metrin ja sekunnin ohella järjestelmän kolmantena perusyksikkönä olikin kilogramman voima (1 kgf), jolle sekaannuksen välttämiseksi annettiin vuonna 1948 myös nimi kilopondi (1 kp). Sillä tarkoitettiin voimaa, jolla Maa vetää puoleensa yhden kilogramman massaa siellä, missä painovoiman kiihtyvyydellä on sen ns. normaaliarvo, 9,806 65 m/s2. Tämä vastaa painovoimaa merenpinnan tasolla 45. leveysasteella. Kilopondin avulla johdettiin yksiköt muillekin teknisesti tärkeille suureille. Sellaisia olivat: * työn ja energian yksikkö - kilopondimetri (1 kpm) = 9,806 65 J * tehon yksikkö - kilopondimetri sekunnissa (1 kpm/s) = 9,806 65 W * paineen yksikkö - kilopondi neliömetriä kohti (1 kp/m2 = 9,806 65 Pa. Koska näin saatu paineen yksikkö oli varsin pieni, käytettiin sen asemesta lähes yksinomaan yksikköä kilopondi neliösenttimetriä kohti (1 kp/cm2 = 98,066 5 kPa). Siitä käytettiin myös nimitystä tekninen ilmakehä (1 at). Se oli jonkin verran pienempi kuin Maan pinnalla vallitseva normaali ilmanpaine. Tehon yksikkönä käytettiin yleisesti ja käytetään epävirallisesti toisinaan edelleenkin myös hevosvoimaa (1 hv), joka oli 75 kilopondimetriä sekunnissa eli 735,498 75 W. Järjestelmään liittyi myös harvoin käytetty massan yksikkö, tekninen massayksikkö eli hyl, joka oli 9,806 65 kghttp://www.numericana.com/answer/units.htm#slug. Sillä tarkoitettiin massaa, jolle yhden kilopondin voima antoi kiihtyvyyden 1 m/s2. Sähkötekniikassa tekninen järjestelmä ei ollut koskaan yleisessä käytössä, vaan jo 1800-luvun lopulla sähköalalla käytettiin MKSA-järjestelmää (metri- kilogramma-sekunti-ampeeri-järjestelmää). Siinä yksiköt olivat jo samat kuin nykyisessä SI-järjestelmässäkin. Perusyksiköillä tosin oli nykyisestä poikkeavat määritelmät, mutta yksiköt olivat käytännössä nykyisen suuruiset. Muillakin teknisillä aloilla tekninen järjestelmä jäi pois käytöstä 1970-luvulla, kun niilläkin siirryttiin SI-järjestelmään. == Lähteet == Luokka:Yksikköjärjestelmät
Yksi-kaksi yhdistelmä

Yksi-kaksi yhdistelmä on nyrkkeilyssä käytetty termi jabin ja koukun yhdistelmästä. Nyrkkeilijät harjoittelevat tätä yhdistelmää enemmän kuin mitään muuta. Jabia käytetään siksi että päästään vastustajan huomaamatta sopivalle etäisyydelle tästä. Sen jälkeen lyödään sisään voimakas koukku, jolla saatetaan saada vastustaja pois tasapainosta. Luokka:Nyrkkeilytermit
Elän itselleni

Elän itselleni on suomalaisen Popeda -yhtyeen kappale ja CD-EP, joka julkaistiin 3. joulukuuta 2008. Se on kolmas singlejulkaisu syyskuussa 2008 ilmestyneeltä Täydelliset miehet -albumilta. EP debytoi Suomen virallisen singlelistan sijalla 16. EP:n nimikappale pyydettiin Jonne Aaronilta, ja se on saanut paljon radiosoittoa. "Lentopelkokerroin" on demo-äänitys, jonka laulaa Costello Hautamäki. Täydelliset miehet -albumille sen lauloi Pate Mustajärvi "Lentolupakirja" -nimisenä uutena sanoituksena. EP:n kaksi live-raitaa "Aino" ja "Repe ja Lissu" ovat taltiointeja kesän 2008 Suomi-ilmiö -konsertista, joka taltioitiin myös kokonaisuudessaan ja julkaistiin DVD:nä yhtyeen uuden studioalbumin kanssa samoissa kansissa. "Elän itselleni" -kappaleesta kuvattiin myös musiikkivideo. == Kappaleet == # Elän itselleni (säv., san. ja sov. Jonne Aaron) # Lentopelkokerroin (demo) (säv., san. ja sov. Costello Hautamäki) # Aino (live) (säv. ja sov. Hautamäki, san. Pate Mustajärvi) # Repe ja Lissu (live) (säv. ja sov. Markku Petander, san. Mustajärvi) == Kokoonpano == * Pate Mustajärvi – laulu * Costello Hautamäki – kitara, laulu (kappale 2) * Iso-Pate Kivinen – kosketinsoitin * Jyrki Melartin – basso * Lacu Lahtinen – rummut == Lähteet == * Elän itselleni -EP (PSCD 304) ===Viitteet=== Luokka:Popedan kappaleet Luokka:Vuoden 2008 EP:t Luokka:Vuoden 2008 kappaleet
Kestävä kehitys alueittain ja maittain

Luettelo kestävään kehitykseen liittyvistä aiheista alueittain ja maittain. Usein kestävään kehitykseen luetaan kuuluviksi myös tasapainoinen sosiaalinen kehitys ja ihmisoikeudet, katso ihmisoikeudet alueittain ja maittain. Kestävä kehitys alueittain Alue Ympäristöpolitiikka (YP) Energiapolitiikka (EP) Uusiutuva energia (UE) Tuulivoima (TV) Aurinkovoima & Biopolttoaineet Yleisiä artikkeleja Tuuliturbiini Aurinkokenno, aurinkokeräin Kansainvälinen Montreal, Kioto, IPCC UNEP, Maan ystävät, REN21 Tuulivoima maittain Liikennepolitiikka Eurooppa EREC‎ EWEA EPIA EU EU:n YP EU:n EP UE EU:ssa TV EU:ssa Aurinkovoima EU:ssa Britannia Britannian YP Britannian EP UE Britanniassa BWEA Espanja Espanjan YP Espanjan EP UE Espanjassa TV Espanjassa Italia Italian YP Italian EP UE Italiassa TV Italiassa Norja Norjan YP Norjan EP UE Norjassa TV Norjassa Ranska Ranskan YP Ranskan EP UE Ranskassa TV Ranskassa Ruotsi Ruotsin YP Ruotsin EP UE Ruotsissa TV Ruotsissa Saksa Saksan YP Saksan EP UE Saksassa TV Saksassa, BWE Suomi Suomen YP Suomen EP, Suomen energiastrategia 2008 UE Suomessa TV Suomessa, Suomen tuulivoimalat Biopolttoaineet Suomessa, Liikenne Suomessa Tanska Tanskan YP Tanskan EP UE Tanskassa TV Tanskassa Ukraina Ukrainan YP Ukrainan EP Venäjä Venäjän YP Venäjän EP Aasia Indonesia Indonesian YP Indonesian EP Intia Intian YP Intian EP UE Intiassa TV Intiassa Japani Japanin YP Japanin EP UE Japanissa TV Japanissa Myanmar Myanmarin YP Myanmarin EP Kiina Kiinan YP Kiinan EP UE Kiinassa TV Kiinassa Turkmenistan Turkmenistanin YP Turkmenistanin EP Afrikka Norsunluurannikko Norsunluurannikon YP Australia Australian YP Australian EP UE Australiassa TV Australiassa Amerikka Brasilia Brasilian YP Brasilian EP UE Brasiliassa TV Brasiliassa Kanada Kanadan YP Kanadan EP UE Kanadassa TV Kanadassa Yhdysvallat USA:n YP USA:n EP UE USA:ssa TV USA:ssa, AWEA == Katso myös == * Maailman energiankulutus ja energiavarat * Luettelo uusiutuvan energian yhdistyksistä Luokka: Ympäristönsuojelu Luokka:Uusiutuva energia maittain Luokka:Tuulivoima maittain Luokka:Ympäristöpolitiikka maittain
Viekijärven kirkko

Viekijärven kirkko on Lieksan seurakunnan kirkko Viekin kylässä Lieksassa. Vuonna 1911 valmistuneen puukirkon on suunnitellut rakennusmestari A. E. Ollilainen.Haapio, Markku: Suomen kirkot ja kirkkotaide 2, s. 184. Etelä- Suomen Kustannus Oy, 1980. ISBN 951-9064-28-1 Ollilainen suunnitteli kirkon A.F. Sjöströmin suunnitteleman Kurkijoen kirkon pohjalta. Alttaritaulun on maalannut Hilja Karola vuonna 1945 ja kirkko sai urut vuonna 1941. Viekijärven kirkko on yksi Lieksan Vaskiviikon konserttipaikoista. Viekijärven alueella oli vuosina 1947-1999 myös oma seurakunta nimellä Viekijärven seurakunta, joka yhdistyi Pielisjärven seurakunnan kanssa Lieksan seurakunnaksi 1999. == Lähteet == Luokka:Lieksan rakennukset ja rakennelmat Luokka:Pohjois-Karjalan kirkkorakennukset Luokka:Suomen puiset pitkäkirkot
Oksana Verevka

Oksana Aleksandrovna Verevka (, ) on venäläinen entinen uimari ja Euroopan mestari. Hän voitti Sevillassa vuoden 1997 pitkän radan EM-kilpailuissa kultaa 200 metrin sekauinnissa. Uransa aikana hän voitti myös kaksi MM- ja EM-mitalia lyhyen radan kilpailuista. Uransa aikana hän osallistui sekä Sydneyn että Ateenan olympialaisiin ilman suurta menestystä. Hän on 169 senttimetriä pitkä ja painoi aktiiviurallaan 60 kilogrammaa. == Lähteet == Luokka:Venäläiset uimarit Luokka:Vuonna 1977 syntyneet Luokka:Elävät henkilöt
Stephen Lewis

Stephen Lewis (17. joulukuuta 1926 Poplar, Lontoo – 12. elokuuta 2015 Wanstead, Lontoo) oli englantilainen näyttelijä. Hänen tunnetuin roolihahmonsa oli ärtyisä tarkastaja Cyril ”Blakey” Blake komediasarjassa Mennään bussilla. Hän näytteli myös Smileria BBC:n pitkäikäisessä komediasarjassa Vielä virtaa. ==Nuoruus== Lewis syntyi Poplarissa, itä-Lontoossa vuonna 1926. Hänellä oli yksi sisko, Connie. Lewis työskenteli ensin merimiehenä, mutta innostui draamasta käydessään katsomassa Theatre Workshopin tuotantoa. Myöhemmin hän liittyi kyseisen teatterin jäseneksi. ==Ura== Lewis teki West End- ensiesiintymisensä Brendan Behanin näytelmässä Panttivanki vuonna 1958. Vuonna 1960 Lewis käsikirjoitti suuren osan näytelmästä Sparrers Can't Sing, jonka pohjalta tehtiin elokuva Sparrows Can't Sing kolme vuotta myöhemmin. Vuonna 1969 Lewis aloitti tunnetuimmassa roolissaan Mennään bussilla sarjan tarkastaja Blakeyna. Huonoista arvosteluista huolimatta sarjasta tuli suosittu ja sen pohjalta tehtiin kolme elokuvaa. Lewis esiintyi sarjan jokaisessa jaksossa sekä kaikissa kolmessa elokuvassa. Sarjan päätyttyä Blakey sai oman spin-off-sarjan Don't Drink the Water, jota tehtiin vuosina 1974–1975. Blakeyn roolin jälkeen Lewis näytteli Clem "Smiler" Hemingwayta toisessa komediasarjassa Vielä virtaa vuodesta 1988 vuoteen 2007. Hän esiintyi myös sarjoissa Oh, Doctor Beeching! ja Toinen jalka haudassa sekä elokuvassa Vihoviimeiset erämaalinnakkeen sankarit. Lewis jäi eläkkeelle vuonna 2007 heikon terveydensä vuoksi. ==Yksityiselämä== Näyttelijänuransa ohella Lewis oli poliittinen aktivisti, ja kampanjoi usein Tony Bennin kanssa. Lewis kuoli 88-vuotiaana vanhainkodissa Wansteadissa 12. elokuuta 2015. Hänen hautajaisissaan soitettiin Jean Sibeliuksen Finlandia-hymniä. ==Lähteet== Luokka:Englantilaiset näyttelijät Luokka:Vuonna 1926 syntyneet Luokka:Vuonna 2015 kuolleet
11 Dreams

11 Dreams on tanskalaisen metalliyhtye Mercenaryn kolmas studioalbumi. Se julkaistiin Century Media Recordsin kautta Euroopassa vuonna 2004 ja Yhdysvalloissa 2005. Myöhempi versio sisältää kaksi bonusraitaa: surround- miksatun ja radioversion nimikappaleesta ”11 Dreams”. 11 Dreamsiä voidaan pitää käännekohtana Mercenarylle ominaisen tyylin löytymisessä. Albumi on ensimmäinen, jolla Mikkel Sandager esiintyy päälaulajana, Mike Park rumpalina ja Martin Buus lead-kitaristina. Se myös jäi yhtyeen perustajajäsenen, basisti ja laulaja Henrik ”Kral” Andersenin viimeiseksi. ==Kappalelista== # Into the Sea of Dark Desires – 1:05 # World Hate Center – 4:58 # 11 Dreams – 6:51 # reDestructDead – 5:45 # Firesoul – 7:36 # Sharpen the Edges – 5:32 # Supremacy v2.0 – 8:09 # Music Non Stop – 4:11 (Kent-cover) # Falling – 6:56 # Times Without Changes – 2:58 # Loneliness – 7:36 == Arvostelut == * Imperiumi: 6/10 == Lähteet == == Aiheesta muualla == * * Luokka:Vuoden 2004 albumit Luokka:Mercenaryn albumit
New Model Army

New Model Army voi tarkoittaa: * New Model Army, parlamentaristien uudelleenorganisoitu armeija Englannin sisällissodassa * New Model Army, englantilainen rockyhtye. fr:New Model Army
Kolmen kuninkaan kohtaus

Kolmen kuninkaan kohtaus on Malmössä 18.–19. joulukuuta 1914 pidetty kokous, jossa Ruotsin kuningas Kustaa V, Norjan Haakon VII ja Tanskan Kristian X kohtasivat. Ruotsin kuninkaan aloitteesta tapahtuneeseen tapaamiseen ottivat osaa myös maiden ulkoministerit. Tapaamisella haluttiin ilmaista pohjoismaiden keskeistä yhteenkuuluvuutta ensimmäisen maailmansodan aikaisissa oloissa. Seuraava vastaavanlainen tapaaminen pidettiin Oslossa marraskuussa 1917 ja myöhemmin vielä Tukholmassa lokakuussa 1939, jolloin kokoukseen osallistui myös Suomen presidentti Kyösti Kallio. Viimeisessä kokouksessa annettiin maiden yhteistä puolueettomuutta tähdentänyt julkilausuma. ==Lähteet== * Nationalencyklopedin, Bokförlaget Bra Böcker 1995 Luokka:Huippukokoukset Luokka:Malmön kunta Luokka:1914 Luokka:Pohjoismaiden historia
Nino Runeberg

Hjalmar Johannes (Nino) Runeberg (27. toukokuuta 1874 Rooma, Italia – 15. helmikuuta 1934 Helsinki) oli suomenruotsalainen opettaja ja kirjailija, joka kuului Runebergin sivistyssukuun. Runeberg vietti lapsuutensa ja nuoruutensa Roomassa mutta noin vuodesta 1900 lähtien hän asui Kauniaisissa. Hän käytti nimimerkkiä Alceste. == Elämä == Runebergin vanhemmat olivat kuvanveistäjä Walter Magnus Runeberg ja Lina Elfving; J. L. Runeberg oli hänen isoisänsä. Nino Runeberg pääsi ylioppilaaksi 1892 ja valmistui Helsingin yliopistosta filosofian kandidaatiksi 1897, lisensiaatiksi 1905 ja tohtoriksi 1907. Runeberg toimi Helsingin uuden ruotsalaisen yhteiskoulun opettajana vuodesta 1903 ja tyttökoulun opettajana vuodesta 1902. Hän oli Suomen Esperantoliiton (Esperanto-Asocio de Finnlando) ensimmäinen puheenjohtaja ja edusti Suomea esperanto-kongresseissa Boulognessa 1905 ja Dresdenissä 1908. Runebergin oma kirjallinen tuotanto ei saanut osakseen aikalaisten arvostusta, vaan hänet tunnettiin paremmin kääntäjänä. Runeberg käänsi ruotsiksi sanskritinkielisen Bhagavad Gītān, Epiktetoksen Elämäntaidon käsikirjan, Lewis Carrollin kirjan Liisan seikkailut ihmemaassa ja Wilhelm Buschin Max ja Moritz -kirjan. Nino Runebergin puoliso oli Hanna Emilia (Mimmi) o.s. Wecksell. Heille syntyi neljä lasta: Heidi Parland, Alfred Walter, Fredrik Georg (Fred) Runeberg, ja Arne Runeberg. == Teoksia == * Dikter af Alceste. 1899 * Nya dikter af Alceste. 1902 * Études sur la Geste Rainouart. 1905 (väitöskirja) * Dikter. Tredje samlingen. 1908 (myös Tukholmassa 1909) * Huru blir man teosof?. 1909 * Alkemi, planetmystik och symboler I–IV. 1910–1911 * Maximiliano, kejsare af Mexico, näytelmä. 1913 * Maltesarne: ett världshistoriskt mysterium. 1918 * Valda dikter. 1920 * Conrad-Emile, kirjeromaani. 1922 * Legender. 1928 * För Bröder. 1931 * Efterlämnade dikter. 1935 == Palkinnot == * Valtion kirjallisuuspalkinto 1899 == Lähteet == * Wikiaineisto: Kuka kukin oli 1961. * Nino Runeberg. Elmer-kirjailijatietokanta. * * Langenskjöld, Agnes, Nino Runeberg : en minnesteckning, Söderströms, 1935 === Viitteet === Luokka:Suomenruotsalaiset kirjailijat Luokka:Suomalaiset kielenkääntäjät Luokka:Esperantistit Luokka:Vuonna 1874 syntyneet Luokka:Vuonna 1934 kuolleet
Koskivuori-sarja

Koskivuori-sarja on kirjailija Kirsti Mannisen nimimerkillä Enni Mustonen kirjoittama viisiosainen kirjasarja. Kirjat kertovat Koskivuoren sahakylän kahdesta suvusta, Koskivuoren kartanon Forsbergeistä ja Koivikon torpan perheestä, Suomen itsenäistymisen ajoista aina 1960-luvulle. Jokaisessa kirjassa kertojana toimivat aina kulloinkin aikuisuuden kynnyksellä olevat kartanon ja torpan nuoret naiset, joiden kokemukset heijastelevat kulloisiakin elämän mullistuksia. Sarjaan kuuluvat kirjat Verenpisara ikkunalla (1998), Ruiskukkaseppele (1999), Kielon jäähyväiset (2000), Metsäkukkia asvaltilla (2001) ja Unikkoja ikkunassa (2002). Luokka:Romaanisarjat Luokka:Suomalaiset romaanit Luokka:Suomalaiset kirjasarjat
Old Vic

Old Vic on Lontoossa Waterloon rautatieaseman kaakkoispuolella sijaitseva teatteri. Se sijaitsee The Cut- ja Waterloo Road -katujen kulmauksessa. Teatterin perustivat James King, Daniel Dunn ja Thomas Serres vuonna 1818. Teatterin alkuperäinen nimi oli Royal Coburg Theatre. Vuonna 1833 se sai nimen Royal Victorian Theatre, joka säilyi nimenä vuoteen 1880, jolloin uuden omistajan Emma Consin alaisuudessa se sai nimen The Royal Victoria Hall And Coffee Tavern. Vuonna 1929 perustettiin Old Vic Company -niminen yritys vastaamaan teatterin toiminnasta. Sen toiminta päättyi vuonna 1963, jolloin perustettiin National Theatre Company taiteellisena johtajanaan Laurence Olivier. Kansallisteatteri eli National Theatre sai oman teatterirakennuksensa South Bankiin lähelle Waterloon siltaa vuonna 1976. Kansallisteatterin lähdön jälkeen Old Vic jatkoi klassisen ja modernin draaman näyttämönä, ja rakennusta kunnostettiin merkittävästi torontolaisen tavarataloyrittäjän Edwin Mirvishin varoin 1980-luvulla. Old Vicin rakennuksen osti vuonna 1998 hyväntekeväisyyssäätiö The Old Vic Theatre Trust 2000. Tuotantoyhtiö Criterion Productions sai uuden nimen Old Vic Productions plc vuonna 2000 – tosin yhtiön tuotannoista vain pieni osa tapahtuu Old Vicissä. Vuodesta 2003 Old Vicin taiteellisena johtajana on ollut yhdysvaltalainen näyttelijä Kevin Spacey. == Lähteet == == Aiheesta muualla == * Viralliset kotisivut * Teatterin historiaa Luokka:Lontoon teatterit Luokka:Southwarkin rakennukset ja rakennelmat
Juuso Nieminen

Juuso Nieminen (s. 1979) on suomalainen kitaristi. Hän opiskeli kitaransoittoa Vantaan Musiikkiopistossa Timo Suomisen oppilaana, minkä jälkeen Turun Musiikkiakatemiassa Timo Korhosen ja Ismo Eskelisen oppilaana. Sibelius- Akatemian hän suoritti Jukka Savijoen ja Jyrki Myllärisen ohjauksessa. Lisäksi hän on suorittanut D. Russellin, M. Sociasin, E. Fernandezin, Z. Dukicin ja A. Pierrin mestarikursseja. Hän on voittanut useita kansainvälisiä kitarakilpailuja kuten mm. Alhambra-kitarakilpailut Espanjassa, konsertoinut Euroopassa ja Yhdysvalloissa ja levyttänyt kolme albumia: Juuso Nieminen plays Ponce & Rodrigo (Terravox 2005), Juuso Nieminen - Guitar Recital (Terravox 2006). Uusin levy on The Latin American Album, joka julkaistiin lokakuussa 2009 (Terravox 2009). Luokka:Suomalaiset kitaristit Luokka:Vuonna 1979 syntyneet Luokka:Elävät henkilöt
Kotajoki (Kemijärvi)

Kotajoki on yksi Suomen lyhimmistä joista leveyteensä nähden. Sen pituudeksi voidaan katsoa noin kymmenen metriä. Se sijaitsee Kemijärven Isokylässä. Sen ylittää Kemijärveltä itään Kuusamon suuntaan kulkeva valtatie 5 sillalla, jota myöten on linjattu myös Sallan rautatie. Joki kerää Kemijokeen joitain idästä päin virtaavia vesistöalueita. Ennen Kemijärven säännöstelyä Kotajoen pohjoispuolella oli selkeästi erottuva Kotajärvi, joka voitaneen nykyään laskea Kemijärven altaaseen kuuluvaksi. Kotajoessa on säännöstelytilanteesta riippuen virtausta molempiin suuntiin ja se pysyy pitkään sulana muun muassa vesilinnuilleBirdlifen havainnointia . Kemijärven sellutehtaan lakkauttamista 2008 vastustavan Massalikkeen vasemmistolainen johtohahmo Juha Pikkarainen on ehdottanut Kotajoen nimeämistä Stora Enson toimitusjohtajan Jouko Karvisen mukaan muistuttamaan metsäteollisuuden "poukkoilevasta" toiminnastaKansan Uutiset -Viikkolehti 14. marraskuuta 2008 s.24. ==Lähteet== Luokka:Kemijärven joet Luokka:Kemijärven–Pelkosenniemen alue
Sandrine Soubeyrand

Sandrine Soubeyrand (s. 16. elokuuta 1973 Saint-Agrève, Ranska) on ranskalainen jalkapalloilija. Hän on ammatiltaan liikunnanopettaja. Soubeyrand on edustanut Ranskan naisten maajoukkuetta huhtikuusta 1997 lähtien. Hän on ollut mukana Ranskan joukkueessa EM-kisoissa vuosina 1997, 2001, 2005, 2009http://www.uefa.com/womenseuro/season=2009/matches/round=15047/match=2001417/index.html ja 2013, MM-kisoissa vuosina 2003 ja 2011 sekä olympialaisissa 2012. Soubeyrand on pelannut yhteensä 198 maaottelua, mikä tekee hänestä Ranskan eniten maaotteluita pelanneen naisen. Hän on tehnyt maaotteluissa 17 maalia. Soubeyrandin seurajoukkue vuosina 2000–2014 oli FCF Juvisy, jossa hän voitti kaksi Ranskan mestaruutta (2003 ja 2006). == Lähteet == * * === Viitteet === Luokka:Ranskalaiset jalkapalloilijat Luokka:Vuonna 1973 syntyneet Luokka:Elävät henkilöt
Jasnyi

Jasnyi () on kaupunki Orenburgin alueella Venäjällä. Se sijaitsee lähellä Kazakstanin rajaa 502 kilometriä Orenburgista kaakkoon. Kaupunki on Jasnyin piirin keskus. Sen läpi kulkee Orskin ja Rudnyi Kladin välinen rautatie (Gornyi Ljonin asema). Asukkaita on 16 300 henkeä (vuonna 2009). Kaupunki on perustettu vuonna 1979. Sen tärkein tuotantolaitos on asbestitehdas. ==Ohjustukikohta ja kosmodromi== Jasnyin lähellä on Venäjän strategisten ohjusjoukkojen ohjustukikohta ja laukaisukeskus Dombarovski, jossa on mannertenvälisiä R-36M-ydinohjuksia. Keskusta on viime vuosina muutettu avaruusalusten laukaisukeskukseksi, kosmodromiksi, josta on vuodesta 2006 alkaen tosin laukaistu vain kolme kolme ulkomaista satelliittia avaruuteen ohjusraketeista muunnetuilla Dnepr-kantoraketeilla.Anatoly Zak: Dombarovskiy. russianspaceweb.com (luettu 27.2.2010) ==Lähteet== ==Aiheesta muualla== * Jasnyin kaupungin sivusto * Epävirallinen kaupunkisivusto Luokka:Orenburgin alueen kaupungit Luokka:Avaruuskeskukset
Jasnogorsk

Jasnogorsk () on kaupunki Tulan alueella Venäjällä. Se sijaitsee Okan sivujoen Vašanan yläjuoksulla 35 kilometriä Tulasta pohjoiseen. Kaupunki on Jasnogorskin piirin keskus. Sen kautta kulkee Moskovan ja Tulan välinen rautatie (Jasnogorskin asema). Asukkaita on 18 000 henkeä (vuonna 2005). Kaupunki on perustettu vuonna 1958. Vuoteen 1965 saakka sen nimi oli Laptevo. Kaupungissa on koneenrakennus- ja elintarviketeollisuutta. ==Lähteet== * ==Aiheesta muualla== * Jasnogorskin piirin sivusto Luokka:Tulan alueen kaupungit
Satunnainen matkailija

Satunnainen matkailija voi tarkoittaa *Toimittaja Juhani Mäkelän televisiohahmo *Yksinäinen matkailija, yhdysvaltalainen elokuva
Poka yoke -järjestelmä

Poka yoke -järjestelmä on japanilaisen, Toyotalla työskennelleen Shigeo Shingon luoma malli siitä, miten (teollisen) tuotannon laadussa saavutetaan äärimmäinen saavutettavissa oleva taso, nollavirhetaso. Perinteinen tilastoihin perustuva laadunvalvonta ei Shingon mukaan tähän pysty. Poka yoke on japania ja tarkoittaa suurin piirtein "kömmähdyssuojaa". Poka yoke on ihmis- tai koneperustainen järjestelmä, jonka keskeinen ajatus on virheiden alkuperän 100-prosenttinen tutkiminen. Tärkeää on myös itsetarkastusten tai peräkkäisten tarkastusten suorittaminen, jotta epänormaaliudet voidaan havaita ja aloittaa korjaustoimenpiteet sekä paikallisesti että järjestelmänlaajuisesti. Shingolainen alkuperätarkistus eroaa huomattavasti perinteisestä tuotteen lopputarkastuksesta, joka perustuu ”pitkän kierron” tuotteenlajitteluprosessiin. Alkuperätarkistus on ”lyhyen kierron” tuotannonvalvontaprosessi, joka tarjoaa reaaliaikaista palautetta ja informaatiota ylemmille tahoille. Tämä nopeuttaa ja parantaa korjaavien toimien suorittamista. Shingon nollavirhekontrollijärjestelmä koostuu neljästä peruspilarista: #Virheiden alkuperän tutkiminen – kontrollitoimenpiteiden kohdistaminen siihen tuotannon vaiheeseen, mistä virheet ovat peräisin. #Käytetään aina 100-prosenttista alkuperän tutkimista mieluummin kuin näytteenottotutkimusta. #Minimoidaan korjaustoimenpiteisiin kuluva aika, jos epänormaaliuksia esiintyy. #Nimetään poka-yoke-laitteita ja -henkilöitä, kuten sellaisia sensoreita ja valvojia, jotka sopivat tuotantoon ja prosessin vaatimuksiin. Luokka:Laatu Luokka:Tuotantotekniikka
Bert, villi ja vapaa

Bert, villi ja vapaa (Bert befrielse) on Anders Jacobssonin ja Sören Olssonin kirjoittama kirja. Alkuperäisteos julkaistiin vuonna 1996 ja suomennos vuonna 1998. Kirja kuuluu Bertin päiväkirjat -kirjasarjaan. ==Aiheesta muualla== *Worldcat Luokka:Ruotsalaiset nuortenkirjat Luokka:Vuoden 1996 kirjat
Jartsevo

Jartsevo () on kaupunki Smolenskin alueella Venäjällä. Se sijaitsee Dnepriin laskevan Vop-joen rannalla 63 kilometriä Smolenskista kaakkoon. Kaupunki on Jartsevon piirin keskus. Kaupungin kautta kulkee Smolenskin ja Vjazman välinen rautatie sekä Moskovasta Smolenskin kautta Minskiin vievä valtatie M1. Kaupungissa asui 47 853 henkeä (vuonna 2010). Kaupunki on saanut alkunsa Jartsevon kylän lähelle perustetun rautatieaseman taajamasta. Kaupunki siitä tuli vuonna 1926. Nykyään Jartsevossa on mm. tekstiili-, metalli- ja puunjalostusteollisuutta. == Lähteet == Luokka:Smolenskin alueen kaupungit
Bertin pähkäilyt

Bertin pähkäilyt (Berts bryderier) on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1995 ja suomennos vuonna 1998. Kirja kuuluu Bertin päiväkirjat -kirjasarjaan. Luokka:Ruotsalaiset nuortenkirjat Luokka:Vuoden 1995 kirjat
Niskaluoma

Niskaluoma on Jalasjärven eteläosassa virtaava pieni joki. Joki on leveydeltään 1–5 metriä, ja se virtaa Koskuen kylässä, tarkemmin Yli- Koskuella. Joki laskee Koskuen kirkonkylässä Koskutjärveen. Laskupaikka sijaitsee järven eteläpäässä. Niskaluoman kokonaistyppipitoisuudet ovat olleet kesäaikaan noin 600–1 000 μg/l ja kokonaisfosforipitoisuudet noin 100 μg/l. Myös Koskutjärven veden ravinteisuudet ovat olleet samaa luokkaa. Noin 86 prosenttia Koskutjärven vesistä laskee järveen Niskaluoman kautta. == Lähteet == Luokka:Kurikan joet Luokka:Kyrönjoen vesistö
Antal Róka

Antal Róka (25. kesäkuuta 1927 – 16. syyskuuta 1970) oli unkarilainen kilpakävelijä ja olympiamitalisti.Kamper, s. 229 Róka saavutti 50 kilometrin kävelyssä olympiapronssia Helsingissä 1952 ajalla 4.31.27,2.Wallechinsky, s. 77 Bernin EM-kilpailuissa 1954 hän saavutti samalla matkalla jälleen pronssia ajalla 4.31.32,2.Siukonen & Ahola, s. 56 Melbournen 1956 olympialaisissa hän sijoittui viidenneksi ajalla 4.50.09,0. Róka käveli 50 000 metrin ratakävelyssä maailmanennätyksen 4.31.21,6 Budapestissa 1. kesäkuuta 1952.Butler, s. 475 ==Lähteet== * * * * ===Viitteet=== Luokka:Unkarilaiset kävelijät Luokka:Unkarilaiset olympiamitalistit Luokka:Vuonna 1927 syntyneet Luokka:Vuonna 1970 kuolleet